Sodba Splošnega sodišča (peti senat) z dne 27. septembra 2012 –

Italija proti Komisiji (zadeva T-257/10)

„Državne pomoči – Ustanovitev podjetja v nekaterih tretjih državah – Ugodna posojila – Sklep, s katerim je del pomoči razglašen za nezdružljiv s skupnim trgom in odrejeno njegovo vračilo – Sklep, sprejet po tem, ko je Splošno sodišče prvotno odločbo v zvezi z istim postopkom razglasilo za nično – Pravnomočnost – Obveznost obrazložitve“

1. Pomoči, ki jih dodelijo države – Načrtovanje pomoči – Obveznost predhodne priglasitve in začasna ustavitev izvrševanja pomoči – Obseg – Poznejša sporočitev ukrepov Komisiji – Letna poročila o shemah obstoječih pomoči – Nezadostnost (člen 108(3) PDEU, Uredba Sveta št. 659/1999, člena 2 in 21) (Glej točke od 24 do 27.)

2. Sodni postopek – Vloga, s katero se postopek začne – Formalne zahteve – Označitev predmeta spora – Povzetek navajanih tožbenih razlogov (Statut Sodišča, člen 21; Poslovnik Splošnega sodišča, člen 44(1)(c)) (Glej točko 28.)

3. Pomoči, ki jih dodelijo države – Vračilo nezakonite pomoči – Pomoč, dodeljena v nasprotju s procesnimi pravili člena 108 PDEU – Načelo varstva zaupanja v pravo – Varstvo prejemnikov – Sklicevanje s strani države članice, ki je dodelila pomoč – Nedopustnost – Sklicevanje na načelo s strani države članice – Nedopustnost – Neukrepanje Komisije v sorazmerno dolgem obdobju – Nevplivanje (člena 107 PDEU in 108 PDEU) (Glej točko 29.)

4. Pomoči, ki jih dodelijo države – Pregled Komisije – Začetek formalnega postopka preiskave – Skrajnji dvomesečni rok – Neuporaba v primeru nepriglašene pomoči (člen 108(3) PDEU; Uredba Sveta št. 659/1999, člen 4(6)) (Glej točke od 35 do 37 in 39.)

5. Pomoči, ki jih dodelijo države – Sklep Komisije, s katerim je bila ugotovljena nezdružljivost pomoči s skupnim trgom in odrejeno njeno vračilo – Sklep Komisije, sprejet po razglasitvi ničnosti prvega sklepa zaradi neobrazložitve – Načelo ne bis in idem – Kršitev – Neobstoj (člen 107 PDEU) (Glej točko 41.)

6. Ničnostna tožba – Sodba o razglasitvi ničnosti – Učinki – Obveznost sprejetja izvedbenih ukrepov – Obseg – Upoštevanje obrazložitve in izreka sodbe – Sprejetje novega akta na podlagi prejšnjih pripravljalnih aktov – Dopustnost (člen 266 PDEU) (Glej točke od 44 do 47.)

7. Ničnostna tožba – Razlogi – Neobstoj ali nezadostnost obrazložitve – Razlog, ki je drugačen od razloga, ki se nanaša na vsebinsko nezakonitost (člena 263 PDEU in 296 PDEU) (Glej točke 53, 54 in 74.)

8. Pravo Evropske unije – Načela – Pravica do obrambe – Uporaba v upravnih postopkih, ki jih začne Komisija – Preiskava načrtovanih pomoči – Obseg (člen 108 PDEU) (Glej točke 63, 66 in 67.)

9. Pomoči, ki jih dodelijo države – Sklep Komisije, s katerim je ugotovljena nezdružljivost pomoči s skupnim trgom – Opredelitev škodovanja konkurenci in vpliva na trgovino med državami članicami – Obveznost obrazložitve – Obseg (člena 107(1) PDEU in 296 PDEU) (glej točki 75 in 76)

10. Pomoči, ki jih dodelijo države – Vpliv na trgovino med državami članicami – Škodovanje konkurenci – Sklep, ki se nanaša na pomoči za financiranje stroškov poslovnega prodora v tretje države – Merila za presojo (člen 107(1) PDEU) (Glej točke od 77 do 79, od 93 do 95, 97, 99 in 100.)

11. Ničnostna tožba – Sodba o razglasitvi ničnosti – Obseg – Absolutna pravnomočnost – Obseg – Upoštevanje obrazložitve in izreka – Sklep Komisije, sprejet po razglasitvi ničnosti prvega sklepa zaradi neobrazložitve (Glej točke 104, 111 in 114.)

12. Pomoči, ki jih dodelijo države – Vpliv na trgovino med državami članicami – Pomoči majhnega obsega – Uredba št. 1998/2006 – Področje uporabe – Izključitev pomoči v korist dejavnosti, povezanih z izvozom – Pojem [člen 107(1) PDEU; Uredba Komisije št. 1998/2006, člen 1(1)(d)] (Glej točke 117, od 119 do 121 in 124.)

13. Pomoči, ki jih dodelijo države – Vpliv na trgovino med državami članicami – Pomoči majhnega obsega – Razdrobitev pomoči, ki presega veljavno omejitev, da bi se za del lahko uporabila pravilo o pomočeh de minimis – Nedopustnost (člena 107(1) PDEU in 108(3) PDEU) (Glej točke od 127 do 130.)

14. Pomoči, ki jih dodelijo države – Pregled Komisije – Obveznost skrbnega ravnanja države članice, ki odobri pomoč, in prejemnika te pomoči glede sporočanja vseh upoštevnih elementov – Neobstoj pripomb zainteresiranih strank – Neobstoj vpliva na veljavnost sklepa Komisije – Obveznost preučiti elemente, na katere se ni izrecno sklicevalo, po uradni dolžnosti – Neobstoj (člena 107(3)(c) PDEU in 108(2) PDEU) (Glej točke od 135 do 137.)

15. Pomoči, ki jih dodelijo države – Vračilo nezakonite pomoči – Vzpostavitev prejšnjega stanja – Izračun zneska, ki ga je treba vrniti – Posojilo, odobreno po ugodnejši obrestni meri – Vračilo razlike med obrestmi, ki se plačajo po tržni stopnji, in obrestmi, ki so bile dejansko plačane – Ocena tržne stopnje glede na obrestno mero, ki se je uporabljala ob odobritvi posojila (člen 108 PDEU; Uredba Sveta št. 659/1999, člen 14(1)) (Glej točke 147 in od 150 do 152.)

Predmet

Predlog za razglasitev ničnosti Sklepa Komisije z dne 24. marca 2010 C 4/03 (ex NN 102/02) o državni pomoči Italije za WAM SpA (UL 2011, L 57, str. 29).

Izrek

1. Tožba se zavrne.